Afrigters is ons groot probleem | Netwerk24
Afrigters is ons groot probleem
Deur Pietie Bal, Brackenfell-Suid 18 Junie 2017 20:03
Ek wil graag reageer op die berig “Ganguly sê Tiere sal beter baklei as SA”.
Dit is vir my doodeenvoudig dat die probleem primêr by die afrigting lê. Ons afrigters vertrou nie ons spelers se vermoëns nie.
Met die wedstryd van die Junior Bokkies was hulle duidelik onder opdrag om nie in hul eie halfgebied te hardloop nie, al was die geleentheid daar.
Spelers soos Manie Libbok, Damian Willemse en Wandisile Simelane is dodelik op die aanval, maar mag nie volgens hul sterkpunte gespeel het nie.
Met ’n pak voorspelers wat in die vaste fasette oorheers het, het ek gedink ons was minstens 20 punte beter as Engeland.
Dieselfde geld die Proteas. Ons het met elke wedstryd só stadig begin kolf dat die res van die kolwers heeltyd onder onnodige druk was.
Ek wil ons afrigters vra om ons sportmanne toe te laat om alles in die stryd te werp. As ons dán verloor, weet ons die ander span is beter. Ons as ondersteuners het geen probleem daarmee nie.
Meer oor: Damian Willemse
WP behou twee van sy blinkste jong sterre